பெற்றோம் என உகந்து பின்பு கற்பர்- மற்றோர்கள் மாச்சரியத்தால் இகழில் வந்தது என் நெஞ்சே இகழ்கை ஆச்சரியமோதான் அவர்க்கு. இதன்பொருள்: நெஞ்சமே! கற்றவர்கள் (இப்பிரபந்தத்தைப் பெற்று)மகிழ்வார்கள். கல்வியில் விருப்பம் உள்ளவர்கள் இது கிடைக்கப்பெற்றோமே என மகிழ்ச்சியடைந்து பிறகு இதனைக் கற்பார்கள். மற்றவர்கள், மாச்சரியத்தினால் இதனை இகழ்ந்து கூறினால், அதனால் நமக்கு ஆவதென்ன? (ஒன்றுமில்லை) அப்படிப்பட்ட குணமுடையவர்கள், நல்லவிசயங்களை இகழ்வது என்பது ஆச்சரியமோ? (அது அவர்களின் இயல்பே என்க.) உரைவிளக்கம்: 'கற்றோர்கள் மகிழ்வர், மற்றோர்கள் இகழ்வர் மாச்சாரியத்தால்' என்பதால், அவர்காலத்தில் இந்நூலைப் போற்றியவர்களும், பொறாமையால் தூற்றியவர்களும் உண்டு என்பதனை நாம் அறிகின்றோம். ஆழ்வார்கள் வாழி அருளிச் செயல்வாழி தாழ்வாது மில்குரவர் தாம்வாழி- ஏழ்பாரும் உய்ய அவர்க ளுரைத்தவைகள் தாம்வாழி